b'\n_START_ARTICLE_\nDannii Minogue\n_START_SECTION_\nLapsuus\n_START_PARAGRAPH_\nDannii Minoguen is\xc3\xa4, australialaissyntyinen Ron Minogue on kirjanpit\xc3\xa4j\xc3\xa4 ja \xc3\xa4iti Carol Jones on tanssija. Is\xc3\xa4n suku on kotoisin Irlannin Claren kreivikunnasta. \xc3\x84iti puolestaan tuli lapsena siirtolaisena Townsvilleen Walesin Maestegista vuonna 1955. Dannii on kolmesta sisaruksestaan toiseksi nuorin. Kylie-sisko on kuuluisa laulaja ja veli Brendan ty\xc3\xb6skentelee kameramiehen\xc3\xa4 Australiassa. _NEWLINE_Minogue aloitti uransa seitsem\xc3\xa4nvuotiaana, jolloin h\xc3\xa4n n\xc3\xa4ytteli television saippuasarjoissa, kuten Skyways ja The Sullivans. Vuonna 1979 h\xc3\xa4nest\xc3\xa4 tuli vakituinen vieras viikoittaisessa musiikkiohjelmassa Young Talent Time. Vuonna 1988 h\xc3\xa4n l\xc3\xa4hti ohjelmasta jatkaakseen n\xc3\xa4yttelij\xc3\xa4n uraansa kapinoivan teinin, Emma Jacksonin roolissa Home and Away -saippuaoopperassa. Syyskuussa 1988 Minogue julkaisi oman Dannii-vaatemallistonsa. Se myytiin loppuun Australiassa kymmeness\xc3\xa4 p\xc3\xa4iv\xc3\xa4ss\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMinogue on ollut naimisissa australialaisen n\xc3\xa4yttelij\xc3\xa4n Julian McMahonin kanssa, josta h\xc3\xa4n erosi viiden vuoden yhdess\xc3\xa4olon j\xc3\xa4lkeen. Sen j\xc3\xa4lkeen h\xc3\xa4n seurusteli kanadalaisen formulakuljettajan Jacques Villeneuven kanssa._NEWLINE_Minogue seurusteli vuosina 2008-2012 Kris Smithin kanssa. Heille syntyi suhteen aikana poikavauva 5. hein\xc3\xa4kuuta 2010._NEWLINE_Nyky\xc3\xa4\xc3\xa4n Dannii seurustelee australialaisen lauluntekij\xc3\xa4n Adrian Newmanin kanssa.'